Кито Лоренц
Упражнение в затваряне

Превод от немски: Венцеслав Константинов, —

chitanka.info

И постепенно иде време

да оградим дома

да натъкмим алармената инсталация

и да изровим кучето

където е погребано

Отново иде време

да убием времето

да затворим границите

да затворим папките

и сфинктера

Да започнем начаса с това

което ще решим най-бързо

вече е възможно при карането на кола

при попълване на данъчните декларации

при гледане на телевизия зад вестника

И постоянно леко да увеличаваме

постигнатото, а тогава ще възникне и

растеж и значи вече можем

да се упражним: отваряне-затваряне

и постепенно то доставя удоволствие

2000

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.